**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 12.09.2025, ora 08.00 – 13.09.2025, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 13.09.2025, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 12.09.2025, la ora 11:00, atenţionarea hidrologică nr. 79-COD GALBEN, valabilă în intervalul 12.09.2025, ora 12:00 –13.09.2025, ora 09:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE ATENŢIE** pe râurile din bazinele hidrografice: Dâmboviţa – bazin superior **(judeţele: Argeş şi Dâmboviţa)**, Ialomiţa – bazin amonte Ac. Pucioasa şi afluenţii aferenţi sectorului aval Ac. Pucioasa – amonte S.H. Siliștea Snagovului **(judeţele: Dâmboviţa, Prahova și Ilfov)**, Prahova – bazin superior şi afluenţi bazin mijlociu şi inferior **(judeţele: Prahova și Ialomiţa)**, Buzău – bazin amonte Ac. Siriu şi afluenţii aferenţi sectorului aval Ac. Siriu – amonte S.H. Baniţa **(judeţele: Braşov, Covasna, Buzău şi Prahova)**, Rm. Sărat - bazin superior şi afluenţi bazin mijlociu şi inferior **(judeţele: Buzău şi Vrancea)**, Putna – bazin superior şi afluenţi bazin mijlociu şi inferior **(judeţul Vrancea)**, Siret – afluenţii mici aferenţi sectorului aval confluenţă cu râul Trotuș **(judeţele: Vrancea şi Galaţi)**, Bârlad – afluenţii aferenţi sectorului aval S.H. Bârlad **(judeţele: Vaslui, Bacău, Vrancea și Galaţi)**, Prut - afluenţii aferenţi sectorului aval S.H. Fălciu **(judeţele: Vaslui și Galaţi)** și râurile mici din Dobrogea **(judeţele: Constanţa și Tulcea)**.

**Atenţionarea Hidrologică vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale.**

Această atenţionarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***ARGEŞ, BACĂU, BRAŞOV, BUZĂU, CONSTANŢA, COVASNA, DÂMBOVIŢA, GALAŢI, IALOMIŢA, ILFOV, PRAHOVA, TULCEA, VASLUI şi VRANCEA*** (14 prefecturi) ***– COD GALBEN.***

**Debitele au fost în general în creştere** ca urmare a precipitațiilor căzute în interval şi propagării, exceptând râurile din bazinele hidrografice Vişeu, Iza, Tur, Lăpuș, Someșul Mare, Someșul Mic, Arieș, bazinele superioare ale Crasnei, Crișului Negru și Crișului Alb, unde au fost, în general în scădere.

Pe râurile din bazinele Barcău, Crișul Repede, Bega, Timiș, Bârzava, Moravița, Caraș, Nera, Cerna, Jiu, Vedea, bazinul superior și mijlociu al Mureșului, bazinul mijlociu și inferior al Oltului și pe cursul mijlociu și inferior al Prutului debitele au fost relativ staționare. Creşteri izolate de niveluri şi debite s-au înregistrat pe unele râuri din sudul și estul țării ca urmare a precipitațiilor înregistrate în interval. Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare multianuale) pe râurile din bazinele superioare Vișeu, Tur, Lăpuș, Someșul Mare, Someșul Mic, Crasna, Barcău, Arieș, precum și pe unii dintre afluenții Mureșului și mai mici (sub 30%) pe râurile din bazinele hidrografice: Moravița, Caraș, Nera, Cerna, Vedea, Argeş, Râmnicu Sărat, Bârlad, Tazlău, bazinul superior al Timișului, în bazinul inferior al Bistriței, pe afluenții Prutului, pe unii afluenți din bazinele Crișului Negru și Crișului Alb și din bazinele mijlocii și inferioare ale Jiului și Oltului și pe râurile din Dobrogea.

În interval a fost emisă o atenționare hidrologică pentru fenomene imediate.

**Nivelurile** pe râuri la stațiile hidrometrice **se situează sub COTELE DE ATENȚIE.**

**Debitele vor fi în general staționare**, exceptând râurile din bazinele hidrografice: Argeș, Ialomița, Buzău, Râmnicu Sărat, Putna, Trotuș, cursurile inferioare ale Someșului, Mureșului, Siretului, Bârladului și cursul superior al Prutului, unde vor fi în creștere ca urmare a precipitațiilor prognozate și propagării.

Sunt posibile creșteri ușoare de niveluri și debite pe unele râuri mici din zonele montane ca urmare a precipitațiilor slabe cantitativ prognozate.

**DUNĂRE**

**Debitul la intrarea în ţară** (secţiunea Baziaş) în intervalul 12-13.09.2025 **a fost** î**n creștere (2300 m3/s)**, sub media multianuală a lunii **septembrie (3800 m3/s).**

În aval de Porţile de Fier debitele au fost în creștere la Gruia și pe sectorul Oltenița–Tulcea și relativ staționare pe sectorul Calafat–Giurgiu.

**Debitul la intrarea în ţară** (secţiunea Baziaş) **va fi staționar (2300 m3/s).**

În aval de Porțile de Fier debitele vor fi în creștere pe sectoarele Gruia–Bechet și Hârșova–Tulcea și relativ staționare pe sectorul Corabia–Cernavodă.

**2.** **Situaţia meteorologică în intervalul 12.09.2025, ora 10.00 –13.09.2025, ora 06.00**

**Administraţia Naţională de Meteorologie (A.N.M.) a emis în data de 12.09.2025, la ora 10:00, atenţionarea meteorologică nr. 135, astfel:**

**-informare meteorologică valabilă în intervalul 12.09.2025, ora 10:00-13.09.2025, ora 02:00, vizând ploi însemnate cantitativ:** „vor fi perioade cu ploi care vor avea și caracter de aversă îndeosebi în jumătatea de est a țării, precum și în zonele montane. Izolat vor fi descărcări electrice. Cantitățile de apă vor fi de 15...20 l/mp și izolat de peste 30 l/mp.”

**-COD GALBEN valabil în intervalul 12.09.2025, orele 12:00-22:00, vizând averse însemnate cantitativ: “**în nordul Munteniei, sudul Moldovei și sud-estul Transilvaniei vor fi averse însemnate cantitativ, pe alocuri însoțite de descărcări electrice. În intervale scurte de timp sau prin acumulare cantitățile de apă vor fi de 25...30 l/mp și izolat peste 40 l/mp.”

Această atenţionare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă**vizate, astfel:*

***-către toate prefecturile*** (42 de prefecturi)***-* *informare meteorologică****;*

***-către prefecturile judeţelor: ARGEŞ, BRAŞOV, BUZĂU, COVASNA, DÂMBOVIŢA, GALAŢI, PRAHOVA şi VRANCEA*** (8 prefecturi)***-COD GALBEN***.

**În ţară** valorile termice diurne au scăzut în est, sud-est și parțial în centru, iar în rest au crescut față de cele din ziua precedentă. Astfel, vremea a fost răcoroasă în est și apropiată de normalul termic al perioadei sau ușor mai caldă în celelalte zone. Cerul a fost variabil, cu înnorări mai persistente în jumătatea estică a teritoriului și temporar a plouat în Moldova, Dobrogea, local în Maramureș, Transilvania, Muntenia și nordul Olteniei și izolat în Banat. Ploile au avut și caracter torențial și pe alocuri au fost însoțite de descărcări electrice în sud. În intervale scurte de timp sau prin acumulare, cantitățile de apă au depășit 15...25 l/mp și izolat 40...50 l/mp (până la 66.4 l/mp la Râmnicu Sărat, în județul Buzău) local în Moldova, Dobrogea și în nord-vestul Munteniei. Vântul a suflat slab și moderat, cu unele intensificări asociate averselor. Temperaturile maxime s-au încadrat între 16 grade la Darabani și 30 de grade la Drobeta-Turnu Severin, Calafat, Turnu Măgurele și Zimnicea. La ora 6 se înregistrau valori termice cuprinse între 11 grade la Bozovici și 22 de grade la Sulina. S-a semnalat ceață izolat dimineața, iar noaptea local în nord-vest și centru și izolat în rest.

**Observaţie:** în intervalul de diagnoză au fost emise 16 mesaje pentru fenomene meteorologice periculoase imediate, după cum urmează:

-2 avertizări cod portocaliu emise de către SRPV Bacău și CNPM București pentru Muntenia;

-14 atenționări cod galben, 4 emise de către CNPM București (3 pentru Muntenia și 1 pentru Municipiul București), 3 emise de către SRPV Bacău, 3 emise de către SRPV Constanța, 2 emise de către SRPV Timișoara, 1 emisă de către SRPV Sibiu și 1 de către SRPV Cluj.

**La Bucureşti** valorile termice diurne au scăzut ușor față de ziua precedentă. Cerul a avut înnorări temporare, iar spre seară a plouat în unele cartiere. Din datele provenite de la pluviometrele Apa Nova, în sudul orașului s-au acumulat cantități de pana la 17.4 l/mp. Vântul a suflat slab și moderat. Temperatura maximă a fost de 25 de grade la Afumați, 26 de grade în Băneasa și 28 de grade la Filaret. La ora 6 se înregistrau 19 grade la toate stațiile meteorologice.

**3. Prognoza meteorologică în intervalul 13.09.2025, ora 09.00-14.09.2025, ora 9.00**

**În ţară** valorile termice vor fi mai ridicate decât în mod normal la această dată în cea mai mare parte a teritoriului. Temporar cerul va avea înnorări și vor fi averse și descărcări electrice local la munte și izolat în rest. Vântul va sufla slab și moderat, cu intensificări în sudul Banatului (viteze mai mari noaptea, când la rafală se vor depăși 55...60 km/h) și izolat și cu viteze mai mici și în celelalte regiuni. Temperaturile maxime se vor încadra între 22 și 30 de grade, iar cele minime vor fi cuprinse între 6 grade în depresiunile din estul Transilvaniei și 21 de grade în sudul Banatului. Va fi ceață local dimineața și izolat noaptea.

**La Bucureşti** vremea va fi ușor mai caldă decât în mod normal la această dată. Cerul va fi variabil, cu înnorări în prima parte a zilei, când vor fi posibile ploi slabe. Vântul va sufla în general moderat ziua (viteze de până la 30...35 km/h) și slab noaptea. Temperatura maximă se va situa în jurul valorii de 27 de grade, iar cea minimă va fi de 12...14 grade.

***II. CALITATEA APELOR***

**Pe râurile interioare**

**S.G.A. Galați**revine cu informații despre poluarea accidentală cu 18 mc de apă de zăcământ (din care 800 litri de țiței) a apei canalului de aducțiune Tăpârnoaga pe lungimea de cca. 100 ml și pe o lățime de 2 m, la cca 2,5 km de confluența cu râul Lozova, în zona supratraversării conductei de transport de la Parc 9 la Parc 11 Schela, aparținând SC OMV Petrom SA -Zona de producție Moldova-Sector Independența, județul Galați, fenomen produs în data de 03.09.2025, la ora 09.00. A fost afectată o suprafață de aprox. 4 mp teren mal pârâu și 100 ml pe o lățime de 2 metri.

Rezultatele analizelor fizico-chimice pentru probele de apă prelevate în data de 03.09.2025 la indicatorul substanțe extractibile sunt următoarele: amonte zona afectată <LOQ, zona afectată -25 mg/l și aval de zona afectată <LOQ.

Reprezentanții OMV Petrom au intervenit prin amplasarea a 6 baraje plutitoare absorbante (4 buc x 10 m și 2 buc x 3m) și împrăștierea de material absorbant (73 saci spillsorb de 10 kg fiecare) pentru colectarea irizațiilor de hidrocarburi.

Solul poluat cu substanțe petroliere din zona afectată (locul spargerii conductei), vegetația cosită, apa cu țiței vidanjată și materialul absorbant folosit au fost depozitate temporar într-o habă metalică, ulterior fiind transportate la Stația de bioremediere Oprișenești aparținând OMV PETROM SA în vederea neutralizării acestora.

În urma verificării de pe teren din data de 11.09.2025 s-a constatat că sectorul cursului de apă afectat a fost adus la starea inițială, **poluarea fiind sistată.**

Pe fluviul Dunărea și pe Marea Neagră nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 11.09.2025 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

**2. În domeniul solului şi vegetaţiei**

**A.N.M.A.P.-D.J.M. Argeș și G.N.M.-C.J. Argeș** informează că în data de 12.09.2025, la ora 06:20, s-a produs o poluare cu 2 l de ţiţei și 20 l de apă de zăcământ a 2 mp de sol (drum public) în zona comunei Poiana Lacului ca urmare a coroziunii unei conducte OMV Petrom. **Măsuri:** a fost oprită pomparea, a fost izolată conducta, se intervine pentru repararea acesteia, va fi ecologizată suprafaţa afectată.

**A.R.B.D.D. Tulcea** revine cuinformații despre incendiul de vegetație semnalat în data de 10.09.2025, la ora 16:00, în nordul Lacului Topolca, pe raza Districtului Ecologic Tulcea-Chilia, jud. Tulcea. Acesta a afectat o suprafață de 25 ha de stuf și papură și a fost stins în data de 12.09.2025, la ora 07:00, de către pompierii I.S.U. Tulcea, care au intervenit cu două elicoptere Black Hawk.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 **DIRECȚIA COMUNICARE ȘI DIGITALIZARE**